**Odporúčaný postup pre vysoké školy pri vyžiadavaní stanoviska k predpokladu** **uplatnenia absolventov študijného programu v študijnom odbore 38 Učiteľstvo a pedagogické vedy**

Ministerstvo školstva, výskumu, vývoja a mládeže SR (ďalej len „ministerstvo“) v zmysle prílohy č. 1 vyhlášky č. 244/2019 Z. z. o sústave študijných odborov Slovenskej republiky vydáva **stanovisko** k predpokladu uplatnenia absolventov študijného programu v praxi (ďalej len „stanovisko“) **pri študijných programov v študijnom odbore Učiteľstvo a pedagogické vedy, ktorými sa získava kvalifikácia na výkon pracovnej činnosti pedagogických zamestnancov a odborných zamestnancov**.

Podľa ustanovení § 51a, ods. 1 zákona č. 131/2002 Z. z. o vysokých školách a o zmene a doplnení niektorých zákonov, ak ide o študijný program, pri ktorom sa vyžaduje toto stanovisko, „vysoká škola môže **začať jeho uskutočňovanie alebo vykonávať jeho úpravu len s predchádzajúcim písomným súhlasným stanoviskom** príslušnej právnickej osoby; kritériá používané pri vydávaní tohto stanoviska schvaľuje príslušná právnická osoba.“

Kritéria používané pri vydávaní stanoviska sú Prílohou č. 1 tohto dokumentu.

**Tento dokument popisuje odporúčaný postup pre vysoké školy pri vyžiadavaní stanoviska ministerstva a náležitosti a prílohy žiadosti o vydanie stanoviska, ktorú zasiela vysoká škola.**

***Doplňujúca informácia:*** *Úprava študijného programu vz. vytvorenie nového programu*

*Podľa § 2 písm. h) zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o kvalite“) sa za úpravu študijného programu považuje „doplnenie alebo vypustenie povinných predmetov alebo povinne voliteľných predmetov, zmena podmienok na riadne skončenie štúdia alebo úprava informačného listu povinného predmetu alebo povinne voliteľného predmetu okrem*

*1. aktualizácie vyučujúceho,*

*2. odporúčanej literatúry a*

*3. druhu, rozsahu a metódy vzdelávacích činností.“*

*V prípade, že vysoká škola chce už existujúci študijný program upraviť, je možné vykonať úpravu len v rozsahu stanovenom v § 2 písm. h) zákona o kvalite. Zmeny ostatných parametrov študijných programov sa vykonávajú cez akreditáciu nového študijného programu (kedy dostane študijný program nový kód). Ide najmä o parametre ako forma štúdia, jazyk v ktorom sa daný študijný program uskutočňuje, parameter spoločný študijný program alebo profesijne/akademicky orientovaný študijný program a ďalšie parametre zapisované do registra študijných programov, ktoré sú tiež súčasťou konania o akreditácií.*

***Doplňujúca informácia:*** *Kombinačné študijné programy*

*Podľa § 53a ods. 1 zákona č. 131/2002 Z. z. o vysokých školách a o zmene a doplnení niektorých zákonov (ďalej len „zákon“) v znení platnom do 24. 4. 2022 sa „Učiteľský kombinačný študijný program uskutočňuje ako bakalársky študijný program alebo magisterský študijný program v študijnom odbore, ktorý má v názve slovo „učiteľstvo“, alebo v kombinácii takých študijných odborov* ***a vzťahuje sa na dva vyučovacie predmety****.“ Ďalej podľa § 53a ods. 5 zákona vysoká škola* ***o každej aprobácii*** *zapisuje do registra študijných programov* ***rovnaké údaje, ako o študijnom programe****.*

*Novelou zákona účinnou od 25. 4. 2022 sa upravili definície aprobácií pre učiteľské študijné programy v § 53a zákona. Ako aprobácia sa nechápe už len kombinácia dvoch predmetov, ale aprobáciu je momentálne možné získať pre*

1. *všetky vzdelávacie oblasti pre predprimárne vzdelávanie a primárne vzdelávanie,*
2. *jednu vzdelávaciu oblasť pre nižšie stredné vzdelanie, nižšie stredné odborné vzdelanie, stredné odborné vzdelanie, úplné stredné všeobecné vzdelanie a úplné stredné odborné vzdelanie alebo*
3. *jeden vyučovací predmet alebo dva vyučovacie predmety pre nižšie stredné vzdelanie, nižšie stredné odborné vzdelanie, stredné odborné vzdelanie, úplné stredné všeobecné vzdelanie a úplné stredné odborné vzdelanie.*

*Podľa § 53a ods. 4 zákona vysoká škola zapisuje o každej aprobácii učiteľských študijných programov do registra študijných programov rovnaké údaje ako o študijnom programe. Nezmenila sa teda zákonná požiadavka zapisovať do registra údaje o aprobácií ako študijnom programe, zmenila sa však definícia aprobácie.* ***Vzhľadom na uvedené je potrebné údaje o kombinačnom učiteľskom študijnom programe zapisovať do registra študijných programov tak ako doteraz, teda pred účinnosťou novely zákona.***

1. **Dotknuté študijné programy**

Vyžaduje sa, aby vysoká škola požiadala ministerstvo o vydanie stanoviska k predpokladu uplatnenia absolventov študijného programu v praxi, ak ide o študijný program, ktorým sa získava kvalifikácia na výkon pracovnej činnosti pedagogických zamestnancov a odborných zamestnancov v súlade so zákonom č. 138/2019 Z. z. pre kategóriu

* učiteľ a podkategórie
  + učiteľ materskej školy,
  + učiteľ prvého stupňa základnej školy,
  + učiteľ druhého stupňa základnej školy,
  + učiteľ strednej školy,
  + učiteľ základnej umeleckej školy,
* majster odbornej výchovy,
* vychovávateľ,
* školský špeciálny pedagóg, špeciálny pedagóg a terénny špeciálny pedagóg,
* sociálny pedagóg

1. **Odporúčaný postup pri vydávaní stanoviska**:
2. Vysoká škola zasiela žiadosť o vydanie stanoviska k predpokladu uplatnenia absolventov študijných programov podľa bodu A elektronicky do elektronickej schránky ministerstva.
3. Vysoká škola predkladá žiadosť po schválení vytvorenia nového študijného programu alebo schválení úpravy študijného programu orgánom vysokej školy, v ktorého pôsobnosti je v zmysle vnútorného systému zabezpečovania kvality vysokej školy schvaľovanie vytvárania alebo úpravy študijných programov. Ministerstvo posudzuje návrhy študijných programov až po schválení orgánom vysokej školy s cieľom predísť úpravám a zmenám v študijných programoch, ku ktorým vysoká škola už získala stanovisko a zabezpečiť súlad vydaného stanoviska s vytvoreným študijným programom, resp. úpravou študijného programu.
4. Vysoká škola predkladá
   * osobitnú spoločnú žiadosť za viaceré novo vytvorené študijné programy podľa bodu A
   * osobitnú spoločnú žiadosť za viaceré programy podľa bodu A, v ktorých vykonala úpravu študijného programu podľa § 2 písm. h) zákona o kvalite.

Cieľom je zvýšiť efektivitu procesu vďaka tomu, že vysoká škola nebude posielať viacero samostatných žiadostí, ale požiada ministerstvo o stanovisko pre viacero študijných programov naraz v jednej žiadosti. Vzhľadom na rozdielnosť procesov je však žiaduce rozlišovať žiadosti pre novo vytvorené študijné programy a žiadosti pre úpravu existujúcich študijných programov.

1. Vysoká škola v jednej žiadosti predkladá študijné programy z viacerých svojich súčastí.
2. V prípade, ak je žiadosť nekompletná, ministerstvo vyzve vysokú školu o doplnenie. Ak vysoká škola nedodá potrebné informácie do 15 pracovných dní, žiadosť sa považuje za nepodanú.
3. Ministerstvo posúdi predložené študijné programy a vydá stanovisko. Pred vydaním stanoviska môže prebiehať medzi ministerstvom a vysokou školou vzájomná komunikácia a vyjasňovanie; ministerstvo môže od vysokej školy požadovať dodatočné informácie potrebné na preukázanie splnenia jednotlivých kritérií, vrátane preukázania splnenia jednotlivých kritérií na mieste. Ministerstvo môže vydať stanovisko osobitne ku konkrétnemu študijnému programu. V prípade nesúhlasného stanoviska ministerstvo stanovisko odôvodňuje.
4. Ak vysokej škole nebolo vydané súhlasné stanovisko, vysoká škola nemôže v zmysle zákona začať uskutočňovanie alebo vykonať úpravu študijného programu. Vysoká škola môže odstrániť nedostatky identifikované ministerstvom školstva v odôvodnení a následne podať novú žiadosť.
5. Ak vysokej škole bolo vydané súhlasné stanovisko, ministerstvo môže automaticky zapísať predmetné nové študijné programy do registra študijných programov (vysoká škola nemusí zasielať separátnu žiadosť o zápis programov do registra). Záujem o automatické zapísanie vysoká škola indikuje v žiadosti a spolu so žiadosťou predkladá všetky údaje potrebné na zápis študijného programu do registra študijných programov.
6. **Náležitosti a prílohy žiadosti o vydanie stanoviska**

* Žiadosť obsahuje
  + názov a sídlo vysokej školy, ktorá je žiadateľom o vydanie stanoviska,
  + meno a priezvisko rektora, jeho podpis, resp. podpis splnomocnenej osoby rektorom (vrátane priloženej plnej moci) a pečiatku vysokej školy (nie jej súčasti),
  + informáciu, či predmetom žiadosti sú novo vytvorené študijné programy alebo upravené študijné programy
  + v prípade žiadosti o stanovisko k novo vytvoreným študijným programom aj informáciu, či vysoká škola zároveň žiada o zapísanie týchto programov do registra, ak jej bude vydané súhlasné stanovisko ministerstva
  + zoznam / prehľad študijných programov, ktoré sú predmetom žiadosti. Prehľad môže byť aj samostatnou prílohou a obsahuje ku každému študijnému programu informácie v min. v rozsahu:
    - názov študijného programu
    - kód študijného programu (ak ide o existujúci program)
    - stupeň štúdia (1., 2. alebo spojený 1. a 2.)
    - aprobáciu, ak ide o učiteľský študijný program,
    - informáciu, či ide o profesijne orientovaný študijný program[[1]](#footnote-1)
    - informáciu, či ide o spoločný študijný program, a ak áno, spolupracujúcu/e VŠ
    - názov príslušnej fakulty alebo fakúlt
* Prílohou žiadosti ku každému študijnému programu, ktorý je predmetom žiadosti, sú:
  + vyplnený dotazník Kritérií (Príloha č. 1),
  + informačné listy predmetov príslušného študijného programu,
  + odporúčaný študijný plán ku každému študijnému programu,
  + doklad o schválení vytvorenia nového študijného programu alebo schválení úpravy študijného programu orgánom vysokej školy, v ktorého pôsobnosti je v zmysle vnútorného systému zabezpečovania kvality vysokej školy schvaľovanie vytvárania alebo úprava študijných programov.
  + informácie potrebné pre zápis programu do registra študijných programov vo formáte podľa Prílohy č. 2, ak ide o nový študijný program a vysoká škola žiada o jeho automatický zápis[[2]](#footnote-2)

**Príloha č. 1: Kritériá hodnotenia študijných programov k vydaniu stanoviska MŠVVaM SR k uplatniteľnosti absolventov ako pedagogických zamestnancov a odborných zamestnancov škôl a školských zariadení**

|  |  |  |  |
| --- | --- | --- | --- |
|  | **Spoločné otázky k študijným programom** | **Hodnotenie A/N** | **Zabezpečené v semestri/predmetoch\*** |
| 1 | Bol študijný program schválený vnútornými orgánmi vysokej školy? |  | Nevypĺňa sa |
| 2 | Poskytne študijný program absolventom profesijné kompetencie začínajúceho pedagogického zamestnanca alebo začínajúceho odborného zamestnanca v oblasti Dieťa/žiak? |  |  |
| 3 | Poskytne študijný program absolventom profesijné kompetencie začínajúceho pedagogického zamestnanca alebo začínajúceho odborného zamestnanca v oblasti Výchovno-vzdelávací proces alebo Proces odbornej činnosti? |  |  |
| 4 | Poskytne študijný program absolventom profesijné kompetencie začínajúceho pedagogického zamestnanca alebo začínajúceho odborného zamestnanca v oblasti Profesijný rozvoj? |  |  |
|  | **Osobitné otázky k bakalárskym študijným programom (vyplní sa aj v prípade spojeného študijného programu)** | **Hodnotenie A/N** | **Zabezpečené v semestri/predmetoch** |
| 5 | Ide o profesijne orientovaný študijný program? |  |  |
| 6 | Bude študijný program využívať aktuálne štátne vzdelávacie a výchovné programy? |  |  |
| 7 | Poskytne študijný program absolventom poznanie potrebné pre orientáciu v základných princípoch tvorby školského vzdelávacieho programu a jeho uplatnenia pri výchove a vzdelávaní špecifických cieľových skupín alebo jednotlivcov? |  |  |
| 8 | Poskytne študijný program absolventom základné zručnosti a prehľad v oblasti pedagogickej alebo špeciálnopedagogickej diagnostiky a jej využitia pri plánovaní výchovy, vzdelávania? |  |  |
| 9 | Poskytne študijný program absolventom poznanie potrebné pre orientáciu v predpisoch, koncepčných a strategických dokumentoch, vzťahujúcich sa na činnosť školy, školského zariadenia? |  |  |
|  | **Osobitné otázky k magisterským študijným programom (vyplní sa aj v prípade spojeného študijného programu)** | **Hodnotenie A/N** | **Zabezpečené v semestri/predmetoch\*** |
| 10 | Poskytne študijný program absolventom teoretické poznanie rámcované súčasným pedagogickým myslením a perspektívnymi potrebami výchovnej, vzdelávacej a spoločenskej praxe, ako sú vyjadrované v medzinárodnom i národnom prostredí? |  |  |
| 11 | Poskytne študijný program absolventom poznanie potrebné pre orientáciu v edukačných materiáloch a pre schopnosť vytvárať vlastné edukačné materiály? |  |  |
| 12 | Poskytne študijný program absolventom kompetencie potrebné pre podporu rozvoja občianskej angažovanosti žiakov, ich bezpečnosti a zodpovednosti, ako aj vedenia žiakov k zodpovednému prístupu k životnému prostrediu a k zdraviu ľudí? |  |  |
| 13 | Zaručuje obsah magisterského učiteľského študijného programu v aprobácii pre základné a stredné školy aj získanie vedomostí, zručností a kompetencií vymedzených bakalárskym stupňom vzdelávania v študijnom odbore aj študentom, ktorí takýto bakalársky študijný program neabsolvovali? |  |  |
|  | **Spoločné otázky k aprobácii učiteľských študijných programov** | **Hodnotenie A/N** | **Zabezpečené v semestri/predmetoch** |
| 14 | Poskytne študijný program absolventom poznanie potrebné pre získanie spôsobilosti vyučovať príslušné vzdelávacie oblasti, príslušné vyučovacie predmety pre vymedzené stupne vzdelávania podľa štátnych vzdelávacích programov pre predprimárne vzdelávanie a základné vzdelávanie, príslušné všeobecne vzdelávacie predmety alebo odborné vyučovacie predmety podľa štátneho vzdelávacieho programu pre vzdelávanie v stredných školách v súlade s názvom študijného programu? |  |  |
| 15 | Ak ide o aprobáciu so zameraním na primárne vzdelávanie, zabezpečuje študijný program získanie spôsobilosti na vyučovanie všetkých vzdelávacích oblastí pre primárne vzdelávanie? |  |  |
| 16 | Rozvíja študijný program spôsobilosti študenta v oblasti projektovania výučby a tvorby výchovných a vzdelávacích programov? |  |  |
| 17 | Rozvíja študijný program spôsobilosti študenta v oblasti sociálnej a pedagogickej inklúzie? |  |  |
| 18 | Rozvíja študijný program spôsobilosti študenta v oblasti rozvoja kultúrnej a jazykovej gramotnosti? |  |  |
| 19 | Rozvíja študijný program spôsobilosti študenta v oblasti digitálnych zručností? |  |  |
| 20 | Je súčasťou študijného programu pedagogická prax v primeranom rozsahu? |  |  |
| 21 | Ak ide o aprobáciu so zameraním na jeden vyučovací predmet alebo dva vyučovacie predmety pre nižšie stredné vzdelanie, nižšie stredné odborné vzdelanie, stredné odborné vzdelanie, úplné stredné všeobecné vzdelanie a úplné stredné odborné vzdelanie, získa absolvent aprobáciu v súlade s príslušným štátnym vzdelávacím programom? |  |  |
| 22 | Reflektuje obsah učiteľského študijného programu definovaný profil absolventa v súlade s kvalifikáciami, priznanými príslušnými právnymi predpismi? |  |  |
|  | **Osobitné otázky k študijným programom zameraným na špeciálnu pedagogiku** | **Hodnotenie A/N** | **Zabezpečené v semestri/predmetoch\*** |
| 24 | Poskytne študijný program absolventom poznanie potrebné na získanie spôsobilosti pri realizácii výchovno-vzdelávacieho, pedagogicko-terapeutického, intervenčného alebo diagnosticko-poradenského procesu tento proces odborne plánovať, riadiť, metodicky realizovať, vyhodnocovať v rôznych podmienkach špeciálnej alebo inkluzívnej výchovy a vzdelávania? |  |  |
| 25 | Poskytne študijný program absolventom poznanie potrebné pre získanie spôsobilosti formulovať adekvátne diagnostické, pedagogické a odborné závery, odporúčania a usmernenia? |  |  |
| 26 | Poskytne študijný program absolventom poznanie potrebné pre chápanie výchovy a vzdelávania na pozadí porozumenia kultúry, spoločnosti a sociálnych procesov, v rámci ktorých sa dejú? |  |  |
| 27 | Poskytne študijný program absolventom poznanie potrebné pre porozumenie pedagogickým potrebám súčasnosti a spôsobilosti efektívne plánovať, realizovať a hodnotiť výchovnovzdelávacie alebo poradenské procesy? |  |  |

\*Ak ide o uplatnenie absolventa magisterského študijného programu v kategórii alebo podkategórii, kde sa vyžaduje vysokoškolské vzdelanie II. stupňa a príslušné kritérium bolo splnené v bakalárskom študijnom programe, ktorého absolvovanie je podmienkou pre prijatie na magisterský študijný program, uvedie sa príslušný bakalársky študijný program.

**Príloha č. 2: Údaje potrebné pre zápis do registra študijných programov**

|  |  |
| --- | --- |
| **Názov programu** |  |
| **Vysoká škola:** |  |
| **Fakulta:** |  |
| **Miesto štúdia:** | V prípade, že sa uskutočňuje na pracovisku mimo sídla VŠ alebo fakulty |
| **Forma štúdia:** |  |
| **Stupeň štúdia:** |  |
| **Titul:** |  |
| **Dĺžka štúdia:** |  |
| **Študijný odbor:** | Ak je študijný program uskutočňovaný vo viac než jednom študijnom odbore, prosíme dodať aj druhý študijný odbor |
| **Jazyky poskytovania:** |  |
| **Profesijne orientovaný:** | Áno/nie |
| **Spoločný študijný program:** | Áno/nie |
| **Dátum rozhodnutia:** |  |
| **Dátum právoplatnosti (dátum odkedy začne akreditácia)** |  |

1. Podľa prílohy 1 vyhlášky Ministerstva školstva, vedy, výskumu a športu SR č. 244/2019 Z. z. o sústave študijných odborov charakteristika študijného odboru učiteľstvo a pedagogické vedy, bod 1. 7. umožňuje vytvárať profesijne orientované programy len na I. stupni štúdia. Teda magisterský profesijne orientovaný študijný program nie je možné momentálne akreditovať. [↑](#footnote-ref-1)
2. Ak vysoká škola nepožiadala o automatický zápis po vydaní stanoviska, bude potrebné aby doručila scan separátnej žiadosti o zápis novo vytvorených študijných programoch do registra študijných programov podpísanej rektorom resp. ním splnomocnenou osobou (vrátane priloženej plnej moci). Uvedené je potrebné doručiť príslušnej sekcii ministerstva na emailovú adresu [odbor.vsv@minedu.sk](mailto:odbor.vsv@minedu.sk) a v kópii na email [peter.ondreicka@minedu.sk](mailto:peter.ondreicka@minedu.sk). Inak nebude možné zápis do registra zabezpečiť. [↑](#footnote-ref-2)